***VARAUTUMINEN KORONAKARANTEENIIN* / MONIMUOTO-OPETUKSEEN**

Monimuoto-opetus on esim.

* tehtävien anto kotiin
* itsenäistä työskentelyä
* etäopetusta
* digimateriaalien käyttämistä
1. Monimuoto-opetukseen valmistautuminen on aloitettava välittömästi
* Opettajat valitsevat itse menetelmät, digitaaliset oppimisympäristöt ja sovellukset, joilla he aikovat hoitaa monimuoto-opetuksen.
* Opettajat suunnittelevat mahdollisen karanteeniajan opetusta parityönä, luokkatasoittain tai aineryhmittäin.
* Opettajat kokeilevat oppijoiden kanssa monimuoto-opetuksen muotoja luokkatilanteessa ja varmistavat, että kaikki osaavat toimia valitussa oppimisympäristössä.
* Opettajalla tulee olla tästä eteenpäin riittävät välineet (mm. tietokone, oppimateriaali) mukana, että pystyy hoitamaan tarvittaessa opetuksen kotikaranteenissa.
* Apua voi pyytää esimerkiksi tutoropettajalta ja kiertävältä mentorilta.
* Ohjeita monimuoto-opetuksen toteuttamiseen esimerkiksi O365 ympäristössä saa tästä linkistä.  [**https://tinyurl.com/vpmuxnr**](https://tinyurl.com/vpmuxnr)
1. Rehtori lähettää valmiin Wilma-viestin luokanopettajille, luokanohjaajille ja ryhmänohjaajille
* Luokanopettaja, luokanohjaaja ja ryhmänohjaaja muokkaa ja jatkaa Wilma-viestin oppilaille, opiskelijoille ja vanhemmille.
* Wilma-viestissä opettaja antaa ohjeet miten monimuoto-opetus järjestetään mahdollisen karanteenin aikana
1. Hyödynnetään ensisijaisesti nuoren ja perheen laitteita monimuoto-opetuksen toteuttamisessa. Tarvittaessa koulu pyrkii tarjoamaan lainalaitteen.

**VALMIS OHJE WILMAAN, JONKA REHTORI JAKAA LUOKANOPETTAJILLE, RYHMÄNOHJAAJILLE:**

**VIESTI ALAKOULUILLE:**

**VARAUTUMINEN KORONAKARANTEENIIN** / **MONIMUOTO-OPETUKSEEN**

Mahdollisessa karanteenitilanteessa opetus toteutetaan monimuoto-opetuksena. Viestintä toteutetaan Wilman kautta.

Olemme oppilaiden kanssa keskustelleet mahdollisesta karanteenitilanteesta ja tutustuneet digitaalisiin ympäristöihin, joissa monimuoto-opetus tarvittaessa toteutetaan.

Poikkeustilanteessa käytämme \_\_\_(*luokanopettaja täyttää*)\_\_\_ ympäristöä.

**Jokaisen oppilaan on vietävä kaikki omat oppikirjat ja muut tarvittavat oppimateriaalit kotiin päivittäin.**

*Täydennä tähän oma tsemppiviesti!*

**VIESTI YLÄKOULUILLE JA LUKIOILLE**

**VARAUTUMINEN KORONAKARANTEENIIN**

Mahdollisessa karanteenitilanteessa opetus toteutetaan monimuoto-opetuksena.

Monimuoto-opetus voi olla tehtävien antoa kotiin, itsenäistä työskentelyä, etäopetusta ja digimateriaalien käyttämistä. Viestintä toteutetaan Wilman kautta.

Olemme oppijoiden kanssa keskustelleet mahdollisesta karanteenitilanteesta. Aineenopettajat ovat sopineet ryhmänsä kanssa digitaalisen oppimisympäristön käytöstä. Karanteenitilanteessa monimuoto-opetus toteutetaan aineenopettajan ohjeistuksen mukaan.

**Jokaisen oppilaan on vietävä kaikki omat oppikirjat ja muut tarvittavat oppimateriaalit kotiin päivittäin.**

*Täydennä tähän oma tsemppiviesti!*